CELEX: 62020TA0435
Language: hu
Date: 2021-09-22 00:00:00
Title: T-435/20. sz. ügy: A Törvényszék 2021. szeptember 22-i ítélete – JR kontra Bizottság („Közszolgálat – Tisztviselők – Felvétel – COM/03/AD/18 (AD 6) belső versenyvizsga – A felperes nevének a versenyvizsga tartaléklistájára való felvételét mellőző határozat – Indokolási kötelezettség – A vizsgabizottság eljárásának titkossága – A versenyvizsga-felhívásban előírt vizsgarészek súlyozása”)

2021.11.15.   
            
            
               HU
            
            
               Az Európai Unió Hivatalos Lapja
            
            
               C 462/42
            
         
      A Törvényszék 2021. szeptember 22-i ítélete – JR kontra Bizottság
      (T-435/20. sz. ügy) (1)
      
      („Közszolgálat - Tisztviselők - Felvétel - COM/03/AD/18 (AD 6) belső versenyvizsga - A felperes nevének a versenyvizsga tartaléklistájára való felvételét mellőző határozat - Indokolási kötelezettség - A vizsgabizottság eljárásának titkossága - A versenyvizsga-felhívásban előírt vizsgarészek súlyozása”)
      (2021/C 462/50)
      Az eljárás nyelve: francia
      
         Felek
      
      
         Felperes: JR (képviselők: L. Levi és A. Champetier ügyvédek)
      
         Alperes: Európai Bizottság (képviselők: D. Milanowska és I. Melo Sampaio, meghatalmazottak)
      
         Az ügy tárgya
      
      A COM/03/AD/18 (AD 6) – tanácsos belső versenyvizsga vizsgabizottságának 2020. április 15-i, a felperes által az ugyanezen vizsgabizottság 2019. december 16-i, a felperes nevének az említett versenyvizsga tartaléklistájára való felvételét mellőző határozata felülvizsgálatával kapcsolatban benyújtott kérelmét elutasító határozatának, és szükség esetén ez utóbbi határozatnak a megsemmisítése iránt az EUMSZ 270. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a COM/03/AD/18 (AD 6) – Tanácsos belső versenyvizsga vizsgabizottságának 2020. április 15-i, JR-nek az európai közigazgatás terén AD 6 besorolási fokozatba tartozó tanácsosok tartaléklistájára való felvételét mellőző határozatát megsemmisíti.
               
            
                  2)
               
               
                  A Törvényszék az Európai Bizottságot kötelezi a költségek viselésére.
               
            
         (1)  HL C 297., 2020.9.7.